สวัสดีค่ะพอดีท้องได้ประมาณ 7สัปดาห์ เลยอยากถามคุณถึงข้อจำกัด1. คนท้องทานกาแฟได้หรือไม่ ถ้าได้ควรทานวันละกี่แก้วคะ2. คนท้องทาครีมบำรุงหน้า บำรุงผิว ประเภทไหนได้บ้างคะ3. คนท้องมีข้อห้ามในการทานอาหาร ขนม หรือ ผลไม้ชนิดไหนบ้างคะขอบสำหรับคำตอบค่ะ
สวัสดีค่ะ ในขณะตั้งครรภ์ สามารถกินกาแฟได้ แต่ไม่ควรได้รับคาเฟอีนไม่เกิน 200 มิลลิกรัมต่อวัน หรือเทียบเท่ากับกาแฟสำเร็จรูปไม่เกิน 2 แก้ว หรือเท่ากับกาแฟชงสด 1 แก้ว หากได้รับกาแฟมากกว่านี้อาจเพิ่มโอกาสเสี่ยงต่อการแท้งบุตร คลอดก่อนกำหนด และทารกมีน้ำหนักตัวแรกคลอดน้อยได้ โดยยิ่งได้รับกาแฟมากเท่าใดก็ยิ่งมีความเสี่ยงสูงขึ้นได้สามารถใช้ครีมบำรุงผิวหน้า ผิวตัวได้ตามปกติ ไม่แตกต่างกับตอนยังไม่ตั้งครรภ์ค่ะ โดยเน้นครีมที่ให้ความชุ่มชื้นได้ดี เหมาะกับสภาพผิว ใช้แล้วไม่เกิดผื่นแพ้ไม่มีข้อห้ามในการกินอาหาร ขนม หรือผลไม้ใดๆ แต่ไม่ควรกินของหวานมากไป และไปฝากครรภ์ เพื่อติดตามน้ำหนักและระดับน้ำตาลในเลือดอย่างสม่ำเสมอค่ะ